TREIT ตั้งเป้าปี 61 สินทรัพย์รวมแตะ 2 หมื่นลบ.จากสิ้นปีนี้ 7.64 พันลบ.
TREIT ตั้งเป้าปี 61 สินทรัพย์รวมแตะ 2 หมื่นลบ.จากสิ้นปีนี้ 7.64 พันลบ.
4 ส.ค. 2558

บริษัท ไทคอน แมนเนจเม้นท์ จำกัด หรือ TMAN ในฐานะผู้จัดการทรัสต์เพื่อการลงทุนในอสังหาริมทรัพย์และสิทธิการเช่าอสังหาริมทรัพย์ไทคอน (TICON Freehold and Leasehold Real Estate Investment Trust) หรือ TREIT เปิดเผยว่า บริษัทตั้งเป้าสินทรัพย์ของ TREIT สูงขึ้นแตะ 2 หมื่นล้านบาทในปี 61 จากสิ้นปีนี้คาดว่าจะอยู่ที่ 7.64 พันล้านบาท โดยขณะนี้อยู่ระหว่างเจรจาซื้อสินทรัพย์เพิ่มเติมประเภทคลังสินค้าและโรงงานให้เช่านอกกลุ่ม บมจ. ไทคอน อินดัสเทรียล คอนเน็คชั่น (TICON) มูลค่า 500 ล้านบาท แต่ยังไม่มีข้อสรุปในเร็ว ๆ นี้
ขณะเดียวกัน TMAN ยังอยู่ระหว่างเจรจากับธุรกิจอสังหาริมทรัพย์แห่งหนึ่งที่เป็นบริษัทนอกตลาดหลักทรัพย์ เพื่อนำสินทรัพย์มาจัดตั้งกอง REIT มูลค่าราว 2-2.5 พันล้านบาท